
Den uafhængige revisors erklæring for 2007 i henhold til $ 6, stk. 2 i Regnskabsregle- 
ment for Post Danmark A/S 


Til ledelsen i Post Danmark A/S 


1 Vi har foretaget en gennemgang i henhold til $ 6, stk. 2 i Regnskabsreglement af 
18. januar 2007 for Post Danmark A/S (regnskabsreglementet) af Post Danmarks (selska- 
bets) produktøkonomiopgørelser og kalkulationssystem til udarbejdelse heraf med henblik 
på at vurdere: 


(1) om produktøkonomiopgørelserne udarbejdet i kalkulationssystemet er i over- 
ensstemmelse med de gældende principper og metoder, jf. regnskabsreglementets § 4, stk. 
9; 

(2) om selskabet har sikret og dokumenteret, at kalkulationssystemet, der anvendes 
til udarbejdelse af produktøkonomiopgørelserne, er indrettet i overensstemmelse med de 
principper og metoder, der er fastlagt i datamodellen, jf. regnskabsreglementets $ 4, stk. 
10; 

(3) om principperne i regnskabsreglementets § 5 om krydssubsidiering er over- 
holdt; samt 


(4) om delopgørelserne for tilskudsberettigede dagblade henholdsvis uge og må- 
nedsblade samt tidsskrifter, jf. regnskabsreglementets § 4, stk. 2, er opgjort i henhold til 
retningslinjer af 11. januar 2005 om beregning af tilskud ved Post Danmark A/S” befor- 
dring af dag-, uge og månedsblade til særligt lave takster. 


2 Tjenesten tilskudsberettigede dagblade henholdsvis uge og månedsblade samt tids- 
skrifter, jf. regnskabsreglementets § 4, stk. 2, eksisterer ikke længere, hvorfor der ikke er 
udarbejdet delopgørelse herfor i 2007. Som følge heraf er punkt 1 (4) ikke længere rele- 
vant, og vi erklærer os derfor ikke herom. 


3 Gældende principper og metoder, jf. regnskabsreglementets § 4, stk. 9, er af selska- 
bet beskrevet i Modeldokumentation 2007. 

4 Selskabets direktion har over for os oplyst, at selskabet for 2007 har overholdt de 
under afsnit 1 nævnte bestemmelser i regnskabsreglementet. 


5 Selskabets ledelse har ansvaret for overholdelse af regnskabsreglementets bestem- 
melser. Vores ansvar er på grundlag af det udførte arbejde at udtrykke en konklusion om 
selskabets overholdelse af de under afsnit 1 nævnte bestemmelser i regnskabsreglementet. 


Udført arbejde 


6 Vi har tilrettelagt og udført vores arbejde i overensstemmelse med danske revisi- 
onsstandarder (RS 3000) med henblik på at opnå begrænset sikkerhed for rigtigheden af 
selskabets udsagn, jf. punkt 4, om at selskabet for 2007 har overholdt de under afsnit 1 
nævnte bestemmelser i regnskabsreglementet. Den opnåede sikkerhed er begrænset i for- 
hold til en gennemgang med høj grad af sikkerhed, idet vores arbejde har været begrænset 
til først og fremmest at omfatte forespørgsler til selskabets ledelse og medarbejdere, analy- 
tiske handlinger, stikprøvevis kontrol af, at kalkulationssystemet er i overensstemmelse 
med Modeldokumentation 2007, stikprøvevis kontrol af, at datagrundlag er tilfredsstillende 
indarbejdet i kalkulationssystemet, stikprøvevis efterprøvelse af de udførte beregninger i 
kalkulationssystemet for de enkelte ydelser, analyse af uddata, samt drøftelser med Deloit- 
te Statsautoriseret Revisionsaktieselskab (Deloitte) vedrørende deres arbejde i forbindelse 
med deres afgivelse af erklæring i henhold til regnskabsreglementets § 6, stk. 1. Endvidere 
har vi revideret selskabets årsrapport for 2007, som udgør et væsentligt grundlag for udar- 
bejdelsen af produktøkonomiopgørelserne. 


7 Deloitte har som uafhængig revisor afgivet erklæring om produktøkonomimodel- 
lens overholdelse af principper og metoder, jf. regnskabsreglementets § 6, stk. 1. Deloittes 
erklæring dateret den 14. marts 2008 har følgende konklusion: ”Det er vor opfattelse, at de 
af Post Danmarks ledelse fastlagte principper og metoder for udarbejdelse af produktøko- 
nomiopgørelserne, således som de fremgår af Modeldokumentationen 2007, er i overens- 
stemmelse med Regnskabsreglementets § 4, stk. 1 — 8.” 


8 Det er vores opfattelse, at det udførte arbejde giver et tilstrækkeligt grundlag for 
vores konklusion. 


Konklusion 


9 Ved den udførte gennemgang er vi ikke blevet bekendt med forhold, der afkræfter: 


(1) at produktøkonomiopgørelserne udarbejdet i kalkulationssystemet er i overens- 
stemmelse med de gældende principper og metoder, der er fastlagt i Modeldokumentation 
2007, jf. regnskabsreglementets § 4, stk. 9; 


(2) at selskabet har sikret og dokumenteret, at kalkulationssystemet, der anvendes 
til udarbejdelse af produktøkonomiopgørelserne, er indrettet i overensstemmelse med de 
principper og metoder, der er fastlagt i datamodellen, jf. regnskabsreglementets § 4, stk. 
10; samt 


(3) at principperne i regnskabsreglementets $ 5 om krydssubsidiering er overholdt. 

Supplerende oplysninger 


10 Som beskrevet i ”Delregnskaber for Post Danmarks hovedområder 2007” offent- 
liggjort på selskabets hjemmeside har Post Danmark etableret procedurer og retningslinjer, 
der skal sikre, at modeldokumentationen løbende ajourføres i takt med gennemførte æn- 
dringer i virksomhedens processer. Endvidere fremgår, at der som en integreret del af dette 
arbejde tillige sker en løbende finjustering af de underliggende regnskabskonteringer, stati- 
stikopgørelser, studier og samplingsundersøgelser. 


København, den 14. marts 2008 


PricewaterhouseCoopers 
Statsautoriseret Revisionsaktieselskab 


Carsten Gerner Lars Engelund 
statsautoriseret revisor statsautoriseret revisor 

